Pūšamais mūzikas instruments

Pūšamais mūzikas instruments ir mūzikas instruments, kurā skaņa tiek radīta, izpildītājam ar muti pūšot gaisu instrumenta iemutē. Iemute un rezonators (parasti caurules veida) ir galvenās pūšaminstrumenta daļas. Skaņas augstuma izmaiņas tiek panāktas, mainot vibrējošā gaisa staba garumu.

Pūšamie mūzikas instrumenti tiek iedalīti divās lielās grupās: koka pūšaminstrumenti un metāla pūšaminstrumenti.